महराजगंज : शिक्षकों ने कहा है कि पारस्परिक स्थानांतरण के मामले में जिला बेसिक शिक्षा विभाग द्वारा अब तक रूचि न दिखाए जाने से उनमें रोष व्याप्त है। यदि दो दिन में शिक्षकों को स्थानांतरण आदेश नहीं दिया गया तो शिक्षक बीएसए कार्यालय में तालाबंदी व आंदोलन के लिए बाध्य होगा। अटेवा के पूर्व जिला संरक्षक श्रवण चौरसिया ने डीएम को दिए अपने ज्ञापन में कहा कि शिक्षक अपने दायित्वों का पूरी ईमानदारी से निर्वहन कर रहे हैं, लेकिन शासन के निर्देश के बाद भी जानबूझकर इस प्रक्रिया में देर की जा रही है। शिक्षकों के हितों के दृष्टिगत इस प्रक्रिया को अविलंब पूरा कराया जाए। इस दौरान शिवकुमार विश्वकर्मा, ओमप्रकाश राजभर, भगवानदास, राममिलन, सुधीर कुमार सिंह आदि शिक्षक मौजूद रहे।